
Hvad er succeshistorier 
Succeshistorier er med til at overbevise en arbejdsgiver om, at du kan løse en opgave med succes. Succeshistorier er altid individuelle og handler om noget, du har gjort tidligere i dit privatliv eller arbejdsliv, hvor du brugte dine personlige, faglige eller sociale kompetencer og nåede et mål eller et resultat. Du kan beskrive dine succeshistorier i jobansøgninger eller til jobsamtaler.
Du kan bruge den såkaldte STAR-tilgang til at reflektere over dine succeshistorier. Bogstaverne står for Situation, Task, Action og Result. Bagefter forkorter du historien til en enkel, præcis fortælling.
Mange har svært ved at anerkende deres egne succeser og tilskriver dem ofte andres indsats eller ser dem som noget, enhver kunne have opnået. Her er din udfordring at erkende, at den du er, og det du gør, har betydning – for dig selv eller for andre. Hvis det er svært, så fokuser på situationer, hvor du har skabt et resultat. Du kan også spørge din familie, venner eller kolleger om eksempler på, hvornår de har oplevet, at du har opnået et resultat.
STAR-tilgangen til succeshistorier 
Situation
Tænk på en situation, hvor du løste en opgave eller klarede en udfordring, som du selv eller andre fik gavn af, og hvor du måske fik ros eller anerkendelse:
· Hvad skete der? 
· Hvem arbejdede du sammen med?
· Hvor og hvornår foregik det?
Opgave	
Beskriv udfordringen eller problemet, du løste og overvandt:
· Hvad var hovedproblemet?
· Hvordan påvirkede det dig?
· Blev opgaven stillet af andre eller greb du den selv?
· Hvad var målet?
· Var der delopgaver?
Handling	
Beskriv hvad du gjorde for at løse opgaven/problemet:
· Hvilke handlinger foretog du dig?
· Hvilke kompetencer og færdigheder brugte du?
· Hvad krævede løsningen ellers af dig? (fx overarbejde, at du tog andre initiativer, tilkaldte hjælp m.m.?)
· Hvilke ressourcer havde du til rådighed? (penge, tid, kolleger?)	
Resultat
Beskriv hvilket resultat eller konklusion du nåede frem til?
· Hvordan gavnede det dig selv eller andre?
Succeshistorie tekst 
Formulér nu nogle få linjer, som opsummerer situationen, opgaven, din handling og resultatet i en kort gennembearbejdet tekst.
Se eksempler
Eksempel1: Frivilligt arbejde i Røde Kors
Opgave     
At oprette en database med sponsorer.
Handling
Jeg indsamlede oplysninger om potentielle sponsorer fra en række afdelinger og gennemførte en informationskampagne om, hvordan databasen skulle bruges. Jeg designede databasen og indtastede de relevante oplysninger i systemet.
Resultat     
Som et resultat af databasen steg afdelingens indtægter med 15 %.
Succeshistorie tekst
”Som frivillig i Røde Kors oprettede jeg en database over sponsorer og tog initiativ til en kampagne, der øgede indsamlingerne med 15%.”

Eksempel 2: Leder af festudvalg på universitetet
Opgave 
Arrangere fester med live-koncerter.

Handling
Engagere kendte kunstnere, koordinere billetsalg, ølsalg, indhenter bevillinger, arrangere vagter, oprydning. Jeg brugte mit organisatoriske talent og overblik.

Resultat
Overskud til studenterforeningen.

Succeshistorie tekst
”På universitetet brugte jeg organisatoriske evner til at skabe sammenhold blandt studerende og indtægter til Studenterforeningen ved at arrangere koncerter med bl.a. Sanne Salmonsen og TV2.”

Eksempel 3: Ung mand med handicap ønsker at flytte hjemmefra
Opgave
Lære at lave mad.

Handling
Få bevilget en personlig assistent og hjælpemidler af kommunen. Træne madlavning og indkøb.
Resultat
Kan klare sig selv i hverdagen.

Succeshistorie tekst
”Jeg lærte at lave mad inden jeg flyttede hjemmefra, ved at sørge for at få bevilget en personlig assistent og hjælpemidler. Jeg brugte min vedholdenhed til at træne og kunne til sidst klare mig selv.”

Beskriv dine succeshistorier
Du kan nedenfor udfylde en skabelon til dine egne succeshistorier med udgangspunkt i STAR-tilgangen, og med udgangspunkt i de spørgsmål, der er relevante for at beskrive den enkelte succeshistorie. Du kan med fordel kopiere skabelonen så du kan bruge den til at beskrive flere succeshistorier. 

Situation
Beskriv en situation, hvor du løste en opgave, som du selv eller andre fik gavn af (skriv på linjen nedenfor)


Opgave	
Beskriv den udfordring eller det problem du løste (skriv på linjen nedenfor)


Handling	
Beskriv hvad du gjorde for at løse opgaven/problemet (skriv på linjen nedenfor)
	

Resultat
Fremhæv resultatet af din handling (skriv på linjen nedenfor)


Kort tekst 
Formulér nu en kort tekst om din succeshistorie (skriv på linjen nedenfor)

